Source: http://www.futuresandoptions.gr/%CE%BD%CE%AD%CE%B5%CF%82-%CE%B5%CF%80%CE%B9%CE%B4%CE%BF%CF%84%CE%AE%CF%83%CE%B5%CE%B9%CF%82-%CE%B1%CF%80%CE%BF-%CF%84%CE%BF%CE%BD-%CE%BF%CE%B1%CE%B5%CE%B4/
Timestamp: 2017-06-28 19:20:08+00:00
Document Index: 39747939

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'αεδ ', 'ΑΕΔ ', 'ΑΕΔ\t', 'αεδ ', 'ΑΕΔ ', 'ΑΕΔ\n']

Νέες επιδοτήσεις απο τον ΟΑΕΔ – Futures and Options
Νέες επιδοτήσεις απο τον ΟΑΕΔ
1,319 Views Share
Με στόχο να ωφεληθούν έως 10.000 άτομα / επιχειρήσεις, το υπουργείο Οικονομίας, Υποδομών, Ναυτιλίας και Τουρισμού (Ανάπτυξης) και ο ΟΑΕΔ προωθούν πρόγραμμα που θα παρέχει επιδοτήσεις με τίτλο «Ενίσχυση της ρευστότητας και της απασχόλησης».
Το επιδοτούμενο πρόγραμμα απευθύνεται σε νέους ελεύθερους επαγγελματίες, πρώην ανέργους, οι οποίοι έχουν έναρξη επαγγέλματος από την 1/1/2014 και μετά. Επίσης, απευθύνεται σε ιδιωτικές επιχειρήσεις ή συνεταιρισμούς, που κατά το τρέχον έτος, πραγματοποίησαν αύξηση των θέσεων εργασίας, προσλαμβάνοντας ανέργους. Η δράση προβλέπει αρχικά την αναδρομική κάλυψη για το 2015 δαπανών νέων ελεύθερων επαγγελματιών (ενοίκια, αποσβέσεις παγίων, ασφαλιστικές εισφορές, έμμεσες δαπάνες για την αγορά εξοπλισμού). Επίσης, προβλέπει την επιδότηση, με 450 ευρώ μηνιαίως κατ’ ανώτατο όριο, των νέων θέσεων εργασίας που δημιουργήθηκαν από επιχειρήσεις ή συνεταιρισμούς εντός του 2015. Οι ωφελούμενες εταιρίες όμως δεσμεύονται για διατήρηση των επιδοτούμενων θέσεων για χρονικό διάστημα που θα προσδιοριστεί στη δημόσια πρόσκληση, το προσχέδιο της οποίας αναμένεται να δοθεί στη δημοσιότητα στα τέλη Σεπτεμβρίου, ενώ η πρόσκληση να δημοσιευτεί εντός του Οκτωβρίου. Το ανώτατο όριο ενίσχυσης των δικαιούχων και των δύο κατηγοριών θα κυμανθεί μεταξύ 12.000 και 15.000 ευρώ.
Σύμφωνα με τον Υπουργό Οικονομίας, Υποδομών, Ναυτιλίας και Τουρισμού, Γιώργο Σταθάκη, «στόχος της δράσης είναι να ενισχυθεί η ρευστότητα εκείνων των επιχειρήσεων που εμπράκτως στήριξαν την απασχόληση καθώς και να ενισχυθεί η βιωσιμότητα των επιχειρήσεων που ξεκίνησαν οι νέοι κυρίως άνθρωποι. Ταυτόχρονα, η πρόθεσή μας είναι αυτή η επιδότηση να μεγιστοποιήσει το αποτύπωμα στην απασχόληση διασφαλίζοντας άμεσα χιλιάδες θέσεις εργασίας. Η δράση αυτή αποτελεί έμπρακτη υλοποίηση της δέσμευσης μας να στηρίξουμε την ποιοτική ανάπτυξη και να ελαχιστοποιήσουμε τις αρνητικές επιπτώσεις της συγκυρίας. Να δώσουμε μια ευκαιρία δημιουργίας σε όλους». Όπως προσθέτει η Διοικήτρια του ΟΑΕΔ, καθ. Μαρία Καραμεσίνη, «η δράση που προγραμματίζουμε μαζί με το Υπουργείο Οικονομίας, Υποδομών, Ναυτιλίας και Τουρισμού καλείται να τονώσει τη ρευστότητα και να ενισχύσει την απασχόληση στην οικονομία, επιχορηγώντας τις επιχειρήσεις που δημιούργησαν νέες θέσεις εργασίας καθώς και τους ανέργους που δημιούργησαν νέες επιχειρήσεις μέσα στο αντίξοο οικονομικό περιβάλλον των τελευταίων μηνών. Προσδοκούμε η τόνωση της ρευστότητας των επιχειρήσεων μέσω της διατήρησης των νέων θέσεων εργασίας και της αυτοαπασχόλησης να λειτουργήσει πολλαπλασιαστικά για την απασχόληση στην οικονομία».
Διαγραφή χρεών ως 20.000 σε τράπεζες, εφορία
Παρατείνεται η προθεσμία για τις φορολογικές δηλώσεις
απασχόληση ΕΠΙΔΟΤΗΣΗ οαεδ θέσεις εργασίας ΟΑΕΔ Οικονομίας προγράμματα ΟΑΕΔ	2015-08-28
Tags απασχόληση ΕΠΙΔΟΤΗΣΗ οαεδ θέσεις εργασίας ΟΑΕΔ Οικονομίας προγράμματα ΟΑΕΔ
Previous Tα πρώτα προγράμματα του νέου ΕΣΠΑ 2014-2020
Next ΕΝΙΣΧΥΣΗ ΑΥΤΟΑΠΑΣΧΟΛΟΥΜΕΝΩΝ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ
RecentPopularCommentsTags	ΟΑΕΔ: Νέα προγράμματα για 22.500 ανέργους μέσα στο καλοκαίρι
June 28, 2017	Εκπτωτικά προγράμματα σχεδιάζει η ΔΕΗ
June 20, 2017	Το Σινεμά με Θέα επιστρέφει στο Μέγαρο Μουσικής
March 29, 2013	ΟΑΕΔ: Νέα προγράμματα για 22.500 ανέργους μέσα στο καλοκαίρι
June 28, 2017	Ανακοινώθηκαν τα αποτελέσματα για την «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης» – TC Consulting: […] θέσει. Πολιτική μας επιλογή είναι η αξιοποίηση του ΕΣΠΑ στην κατεύθυνσ... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: […] […]... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: […] Το Σινεμά με Θέα επιστρέφει στο Μέγαρο Μουσικής […]... Καπάνι Project – Futures and Options: […] Το Σινεμά με Θέα επιστρέφει στο Μέγαρο Μουσικής […]... Ρύθμιση πληρωμών σε 12 δόσεις των οφειλών ΕΝΦΙΑ – Futures and Options: […] […]... ΟΑΕΔ